pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รัฐมนตรีเกษตรฯ ติดตามความก้าวหน้าการขุดเจาะอุโมงค์ส่งน้ำแม่แตง – แม่งัด ฯ จังหวัดเชียงใหม่
วันศุกร์ที่ 20 กรกฎาคม 2561
รัฐมนตรีเกษตรฯ ติดตามความก้าวหน้าการขุดเจาะอุโมงค์ส่งน้ําแม่แตง – แม่งัด ฯ จังหวัดเชียงใหม่
รัฐมนตรีเกษตรฯ ติดตามความก้าวหน้าการขุดเจาะอุโมงค์ส่งน้ําแม่แตง – แม่งัด ฯ จังหวัดเชียงใหม่ เตรียมตั้งคณะทํางานเฉพาะกิจเร่งติดตามการดําเนินงาน เล็งตรวจความก้าวหน้าทุก 3 เดือน คาดแล้วเสร็จตามกําหนดในปี 2564 แน่นอน
นายกฤษฎา บุญราช รัฐมนตรีว่าการกระทรวงเกษตรและสหกรณ์ เปิดเผยภายหลังนําคณะสื่อมวลชนลงพื้นที่ติดตามความก้าวหน้าโครงการเพิ่มปริมาณน้ําในอ่างเก็บน้ําเขื่อนแม่กวงอุดมธารา บริเวณอุโมงค์ส่งน้ําเข้า - ออก หมายเลข 2 ช่วงลําน้ําแม่แตง - เขื่อนแม่งัดสมบูรณ์ชล ณ อําเภอแม่แตง จังหวัดเชียงใหม่ ว่า ตามที่ได้มีนโยบายให้
กรมชลประทานดําเนินโครงการเพิ่มปริมาณน้ําในอ่างเก็บน้ําเขื่อนแม่กวงอุดมธารา จังหวัดเชียงใหม่ เพื่อแก้ไขปัญหาการขาดแคลนน้ําในช่วงฤดูแล้ง นั้น ปัจจุบันภาพรวมของการก่อสร้างมีความคืบหน้าไปมากกว่าร้อยละ 24
"สําหรับการลงพื้นที่ในวันนี้ เป็นการติดตามความคืบหน้าการก่อสร้างอุโมงค์ส่งน้ําเข้า - ออก หมายเลข 2 เป็นการขุดเจาะอุโมงค์ส่งน้ําระยะที่ 2 ช่วงลําน้ําแม่แตง (ประตูระบายน้ําแม่ตะมาน) - เขื่อนแม่งัดสมบูรณ์ชล โดยได้สั่งการให้กรมชลประทานตั้งคณะทํางานเฉพาะกิจ ให้เจ้าหน้าที่ระดับรองอธิบดีหรือหัวหน้าสํานักงานฯ เป็นประธาน เพื่อติดตาม เร่งรัดการดําเนินงานให้มีความก้าวหน้าอีกทางหนึ่ง รวมทั้งจะติดตามการดําเนินงานทุกระยะ 3 เดือน
หากติดขัดปัญหาเรื่องใดจะได้เร่งคลี่คลายเพื่อให้การดําเนินงานรวดเร็วทันตามกําหนดเวลา" นายกฤษฎา กล่าว
นอกจากนี้ยังได้มอบนโยบายแก่ข้าราชการและเจ้าหน้าที่กระทรวงเกษตรและสหกรณ์ในพื้นที่ ให้บูรณาการการทํางานและเชื่อมโยงข้อมูลที่จะเป็นประโยชน์ต่อเกษตรกรกับหน่วยงานอื่นๆ ในระดับจังหวัด เพื่อให้การดําเนินงานในระดับจังหวัดเกิดประสิทธิภาพสูงสุด รวมทั้งเป็นการสร้างภาพลักษณ์ที่ดีและความน่าเชื่อถือต่อองค์กรด้วย
ด้านนายทองเปลว กองจันทร์ อธิบดีกรมชลประทาน กล่าวเพิ่มเติมว่า โครงการเพิ่มปริมาณน้ําในอ่างเก็บน้ําเขื่อนแม่กวงอุดมธารา ทั้ง 2 ระยะ คาดว่าจะดําเนินการแล้วเสร็จตามกําหนด ในปี 2564 สามารถเพิ่มปริมาณน้ําต้นทุนให้กับอ่างเก็บน้ําแม่กวงอุดมธารา ได้เฉลี่ยปีละประมาณ 160 ล้านลูกบาศก์เมตร สําหรับใช้ในการอุปโภคบริโภค การเกษตร อุตสาหกรรม และรักษาระบบนิเวศ ช่วยเพิ่มเสถียรภาพการใช้น้ําในช่วงฤดูฝนของโครงการส่งน้ําและบํารุงรักษาเขื่อนแม่กวงอุดมธาราได้ประมาณ 175,000 ไร่ ส่วนในช่วงฤดูแล้ง เพิ่มจาก 17,060 ไร่ เป็น 76,129 ไร่ นอกจากนี้ ยังสามารถสนับสนุนการใช้น้ําของโครงการส่งน้ําและบํารุงรักษาแม่แตง ได้อีกประมาณ 14,550 ไร่ รวมทั้งเพิ่มขีดความสามารถในการใช้น้ําเพื่อการอุปโภค-บริโภค อุตสาหกรรม และการท่องเที่ยวในพื้นที่จังหวัดเชียงใหม่และลําพูน จากปีละ 13 ล้านลูกบาศก์เมตร เป็น 50 ล้านลูกบาศก์เมตร ช่วยเพิ่มประสิทธิภาพในการบริหารจัดการน้ําในลุ่มน้ําปิงตอนบน ซึ่งกรมชลประทาน ได้นําระบบโทรมาตรและระบบเตือนภัยน้ําท่วมมาใช้ในการบริหารจัดการน้ําและเตือนภัยจากน้ําหลากที่เกิดขึ้นล่วงหน้า เพื่อบรรเทาอุทกภัยและลดความเสียหายจากสภาวะน้ําท่วมในเขตพื้นที่จังหวัดเชียงใหม่ได้อีกด้วย
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ผลการรับฟังความคิดเห็นและการวิเคราะห์ผลกระทบที่อาจเกิดขึ้นจากกฎหมาย
วันจันทร์ที่ 12 มิถุนายน 2560
ผลการรับฟังความคิดเห็นและการวิเคราะห์ผลกระทบที่อาจเกิดขึ้นจากกฎหมาย
ร่างพระราชบัญญัติการจัดทํายุทธศาสตร์ชาติ พ.ศ. .... และร่างพระราชบัญญัติแผนและขั้นตอนการดําเนินการปฏิรูปประเทศ พ.ศ. .... ซึ่งรัฐบาล โดยคณะกรรมการจัดทํายุทธศาสตร์ชาติ สํานักเลขาธิการนายก
ทั้งนี้ สํานักเลขาธิการคณะรัฐมนตรี สํานักงานคณะกรรมการกฤษฎีกา และสํานักงานคณะกรรมการพัฒนาการเศรษฐกิจและสังคมแห่งชาติ ร่วมกับคณะกรรมาธิการวิสามัญพิจารณาร่างพระราชบัญญัติการจัดทํายุทธศาสตร์ชาติ พ.ศ. .... และคณะกรรมาธิการวิสามัญพิจารณาร่างพระราชบัญญัติแผนและขั้นตอนการดําเนินการปฏิรูปประเทศ พ.ศ. .... สภานิติบัญญัติแห่งชาติ ได้ดําเนินการภายใต้กรอบรัฐธรรมนูญแห่งราชอาณาจักรไทย มาตรา 77 ด้วยการตรวจสอบความจําเป็นในการตราพระราชบัญญัติ การรับฟังความคิดเห็นของส่วนราชการที่เกี่ยวข้อง และการรับฟังความคิดเห็นของประชาชน เพื่อนําข้อมูลผลการรับฟังความคิดเห็นประกอบการวิเคราะห์ผลกระทบที่อาจเกิดขึ้นจากกฎหมายอย่างรอบด้าน และเป็นระบบ ในทุกขั้นตอนของกระบวนการตรากฎหมายร่างพระราชบัญญัติการจัดทํายุทธศาสตร์ชาติ พ.ศ. .... และร่างพระราชบัญญัติแผนและขั้นตอนการดําเนินการปฏิรูปประเทศ พ.ศ. ....
ร่างพระราชบัญญัติการจัดทํา
​ยุทธศาสตร์ชาติ พ.ศ. ....
ร่างพระราชบัญญัติแผนและขั้นตอน
การดําเนินการปฏิรูปประเทศ พ.ศ. ....
​
รัฐบาลไทย-ข่าวทำเนียบรัฐบาล-“ยุติธรรม” เพิ่มศักยภาพการคุ้มครองพยานในคดีค้ามนุษย์ร่วมกับประเทศสมาชิกอาเซียน
วันพุธที่ 16 สิงหาคม 2560
“ยุติธรรม” เพิ่มศักยภาพการคุ้มครองพยานในคดีค้ามนุษย์ร่วมกับประเทศสมาชิกอาเซียน
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานเปิดโครงการอบรมการคุ้มครองพยานในคดีค้ามนุษย์อาเซียน
เมื่อวันอังคารที่ ๑๕ สิงหาคม ๒๕๖๐ เวลา ๑๐.๓๐ น.
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานเปิดโครงการอบรมการคุ้มครองพยานในคดีค้ามนุษย์อาเซียน
โดยมี นางสาวปิติกาญจน์ สิทธิเดช อธิบดีกรมคุ้มครองสิทธิและเสรีภาพ
พร้อมด้วยผู้แทนจากประเทศสมาชิกอาเซียน ๖ ประเทศ
ประกอบด้วย ประเทศกัมพูชา อินโดนีเซีย ลาว มาเลเซีย สิงคโปร์ เวียดนาม
และพนักงานเจ้าหน้าที่จากหน่วยงานในประเทศที่ปฏิบัติภารกิจคุ้มครองพยาน เข้าร่วมฯ
ทั้งนี้ โครงการดังกล่าวจัดโดยสํานักงานคุ้มครองพยาน กรมคุ้มครองสิทธิและเสรีภาพ กระทรวงยุติธรรม
ร่วมกับมูลนิธิเอ - ทเวนตี้วัน (A๒๑ Foundation) ระหว่างวันที่ ๑๔ - ๑๘ สิงหาคม ๒๕๖๐
ณ โรงเรียนนายร้อยตํารวจ ตําบลสามพราน อําเภอสามพราน จังหวัดนครปฐม
เพื่อร่วมกันหารือแนวทางในการคุ้มครองพยานในคดีค้ามนุษย์ พร้อมทั้งแลกเปลี่ยนองค์ความรู้
ปัญหาอุปสรรคและประสบการณ์ระหว่างผู้เข้ารับการฝึกอบรมของแต่ละประเทศ
ตลอดจนพัฒนาศักยภาพของบุคลากรด้านการคุ้มครองพยานให้มีความรู้ความสามารถ
และทันต่อสถานการณ์ปัญหาอาชญากรรมของสังคมในปัจจุบัน
อันจะนําไปสู่การเพิ่มประสิทธิภาพการคุ้มครองความปลอดภัยให้แก่พยานในคดีค้ามนุษย์ของประเทศในอาเซียน
รัฐบาลไทย-ข่าวทำเนียบรัฐบาล-ยธ. ร่วมมือสภาทนายความ ช่วยเหลือประชาชนให้เข้าถึงกระบวนการยุติธรรม
วันพุธที่ 30 พฤศจิกายน 2559
ยธ. ร่วมมือสภาทนายความ ช่วยเหลือประชาชนให้เข้าถึงกระบวนการยุติธรรม
การประชุมหารือการดําเนินงานของกระทรวงยุติธรรมและสภาทนายความ ครั้งที่ ๑/๒๕๕๙ เพื่อพิจารณาปัญหาข้อขัดข้องกรณีการเบิกจ่ายค่าตอบแทนในการเข้าร่วมฟังการสอบสวนให้แก่ทนายความของสภาทนายความ ในการดําเนินงานเพื่อช่วยเหลือทางด้านกฎหมายแก่ประชาชน
นายชาญเชาวน์ ไชยานุกิจ ปลัดกระทรวงยุติธรรม
เป็นประธานการประชุมหารือการดําเนินงานของกระทรวงยุติธรรมและสภาทนายความ ครั้งที่ ๑/๒๕๕๙
เพื่อพิจารณาปัญหาข้อขัดข้องกรณีการเบิกจ่ายค่าตอบแทนในการเข้าร่วมฟังการสอบสวน
ผู้ต้องหาของพนักงานสอบสวนตามประมวลกฎหมายวิธีพิจารณาความอาญา มาตรา ๑๓๔/๑
ให้แก่ทนายความของสภาทนายความ ในการดําเนินงานเพื่อช่วยเหลือทางด้านกฎหมายแก่ประชาชน
ให้สามารถเข้าถึงกระบวนการยุติธรรมได้อย่างเสมอภาคและเท่าเทียม
โดยมี นายธวัชชัย ไทยเขียว รองปลัดกระทรวงยุติธรรม
นางกรรณิการ์ แสงทอง รองปลัดกระทรวงยุติธรรม
พร้อมด้วยผู้แทนจากหน่วยงานที่เกี่ยวข้อง เข้าร่วมฯ
ณ ห้องประชุมกระทรวงยุติธรรม ๒ ชั้น ๘ อาคารราขบุรีดิเรกฤทธิ์ ถนนแจ้งวัฒนะ กรุงเทพฯ
รัฐบาลไทย-ข่าวทำเนียบรัฐบาล-รมว.กก.ชี้แจงปัญหาการจราจรในเมืองพัทยาและทัวร์ศูนย์เหรียญ
วันพฤหัสบดีที่ 1 กุมภาพันธ์ 2561
รมว.กก.ชี้แจงปัญหาการจราจรในเมืองพัทยาและทัวร์ศูนย์เหรียญ
รมว.กก.ชี้แจงปัญหาการจราจรในเมืองพัทยาและทัวร์ศูนย์เหรียญ
วันนี้ (1 ก.พ. 61) เวลา 14.00 น. ณ ศูนย์แถลงข่าว ตึกนารีสโมสร ทําเนียบรัฐบาล นายกอบศักดิ์ ภูตระกูล รัฐมนตรีประจําสํานักนายกรัฐมนตรี ได้จัดกิจกรรม Meet the press ภายใต้หัวข้อ “พูดคุยเก๋ไก๋ สไตล์ รมต.” โดยมี นายวีระศักดิ์ โควสุรัตน์ รัฐมนตรีว่าการกระทรวงการท่องเที่ยวและกีฬา ได้ร่วมแถลงข่าวเกี่ยวกับนโยบายการท่องเที่ยวและกีฬาพร้อมตอบคําถามสื่อมวลชนเกี่ยวกับการจัดระเบียบผู้ให้บริการนําเที่ยวที่สร้างปัญหาความเดือดร้อนด้านการจราจรแออัดในพัทยาว่า  การแก้ปัญหาด้านการจราจรในเมืองพัทยานั้น คงทําได้ยาก แต่เท่าที่ได้มีการประชุมกับนายกรัฐมนตรีเกี่ยวกับแผนการลงทุนใน ECC เมื่อเช้านี้ได้มีการหยิบยกประเด็นของการพัฒนาและดําเนินการในพื้นที่เมืองพัทยา 3 เรื่อง คือ 1) การทําระบบรถไฟฟ้าในเมืองพัทยา เพื่อให้การสัญจรในพัทยาไม่ผูกขาดเฉพาะรถสองแถวอย่างที่เป็นอยู่ในปัจจุบัน 2) การทําให้เกิดการท่องเที่ยวเมืองรองที่ไม่ใช่ท่องเที่ยวในพัทยาและคนพัทยาไม่จําเป็นต้องท่องเที่ยวเฉพาะในเมืองพัทยาที่เป็นศูนย์กลาง อาจจะไปท่องเที่ยวในชุมชนหรือเมืองรองหรือการท่องเที่ยวเชิงธรรมชาติที่อื่น ๆ ที่มีอีกหลายแห่ง และ 3) การจัดให้มีระบบขนส่งการจราจรที่ชัดเจนมากยิ่งขึ้น โดยเฉพาะการทํารถไฟฟ้าความเร็วสูงที่แล่นเชื่อมผ่านสนามบิน 3 แห่ง ได้แก่     อู่ตะเภา ดอนเมือง และสุวรรณภูมิ ซึ่งทั้งหมดที่กล่าวมานี้ เชื่อว่าจะสามารถตอบโจทย์ด้านการจราจรที่มีปัญหาได้เป็นอย่างดี
สําหรับการแก้ปัญหาทัวร์ศูนย์เหรียญ รัฐมนตรีว่าการกระทรวงการท่องเที่ยวและกีฬา ยอมรับว่า ปัญหาดังกล่าวยังคงเป็นเรื่องที่หลายฝ่ายไม่ได้มีการศึกษาอย่างจริงจังถึงวิธีการในการจัดการที่ดีที่สุดและจะสําเร็จได้โดยง่ายด้วยการเอาผิดทางกฎหมาย แต่เป็นกระบวนการที่จะต้องมีการศึกษา และสื่อสารกันให้มากยิ่งขึ้นกว่าเดิมถึงวิธีการแก้ไข ซึ่งภาครัฐควรมีมาตรการเพื่อบรรเทาผลกระทบดังกล่าว และควรมีการให้ข้อมูลเพื่อสร้างความชัดเจนให้กับธุรกิจนําเที่ยว เช่น รายชื่อบริษัทนําเที่ยวของไทยที่ดําเนินธุรกิจที่ชอบด้วยกฎหมาย ไม่เข้าข่ายเอาเปรียบนักท่องเที่ยว อีกทั้งควรมีการบริหารสื่อที่อาจส่งผลต่อภาพลักษณ์การท่องเที่ยวของประเทศไทย โดยเฉพาะการจัดตั้งศูนย์เพื่อให้ข้อมูลกับนักท่องเที่ยว อาทิ การชี้แจงข้อมูลจากกรณีการจัดระเบียบธุรกิจนําเที่ยวผ่านสื่อออนไลน์ เนื่องจากเป็นช่องทางที่ได้รับความนิยมในหมู่นักท่องเที่ยวกลุ่มนี้ การจัดทําเอกสาร หรือแผ่นผับที่ให้ข้อมูล ราคาสินค้าและบริการ สถานที่จําหน่ายสินค้าที่มีชื่อเสียง และการให้คําแนะนําในเรื่องของการท่องเที่ยว เพื่อสร้างความเข้าใจในกลุ่มนักท่องเที่ยวอีกด้วย
-------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กรมทางหลวง แจ้งโครงการก่อสร้าง ทล.375 สายนครปฐม – อ.ดอนตูม ตอน 1 แล้วเสร็จ
วันพฤหัสบดีที่ 27 เมษายน 2560
กรมทางหลวง แจ้งโครงการก่อสร้าง ทล.375 สายนครปฐม – อ.ดอนตูม ตอน 1 แล้วเสร็จ
กรมทางหลวง โดยสํานักก่อสร้างทางที่ 1 ดําเนินการก่อสร้างทางหลวงหมายเลข 375 สายนครปฐม – อ.ดอนตูม ตอน 1 พื้นที่ อําเภอดอนตูม จังหวัดนครปฐม แล้วเสร็จ ประชาชนสามารถเดินทาง ใช้เป็นเส้นทางขนส่งผลผลิตทางการเกษตรและทางอุตสาหกรรม ได้แล้ว
เส้นทางดังกล่าวเป็นเส้นทางสายหลักที่เชื่อมต่อกับอําเภอดอนตูม อําเภอบางเลน และจังหวัดข้างเคียง มีปริมาณการจราจรสูงมากและเกิดอุบัติเหตุบ่อยครั้ง รวมทั้งและเป็นเส้นทางโครงข่ายสายหลัก ตัดกับทางหลวงหมายเลข 346 (ปทุมธานี – พนมทวน), 3296 (ดอนตูม – บางเลน), 3297 (ดอนตูม – ทล.321), 3233 (ดอนตูม – นครชัยศรี) เพื่อความปลอดภัยต่อผู้ใช้เส้นทาง จึงขยายจาก 2 ช่องจราจร เป็น 4 ช่องจราจร ก่อสร้างเป็นมาตรฐานทางชั้นพิเศษ (4 ช่องจราจร) โดยก่อสร้างแบบปรับปรุงขยายคันทางเดิม ระหว่าง กม.44 – กม.53 รวมระยะทางยาวประมาณ 9 กิโลเมตร พร้อมติดตั้งไฟฟ้าแสงสว่างและไฟกระพริบบนทางหลวง งบประมาณ 215,490,841 บาท เป็นโครงการตามแผนงานบูรณาการพัฒนาโครงสร้างพื้นฐานและระบบโลจิสติกส์ กิจกรรมก่อสร้างทางหลวงแผ่นดิน
กรมทางหลวงขอความร่วมมือประชาชน “ขับรถมีน้ําใจ รักษาวินัยจราจร” ใช้เส้นทางด้วยความระมัดระวัง หากต้องการสอบถามสภาพการจราจร หรือเส้นทาง สามารถติดต่อได้ที่ สายด่วนกรมทางหลวง 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-นายกรัฐมนตรีเยี่ยมชมความคืบหน้า การก่อสร้างโรงพยาบาลศูนย์การแพทย์ มหาวิทยาลัยวลัยลักษณ์ จ.นครศรีธรรมราช
วันจันทร์ที่ 18 มีนาคม 2562
นายกรัฐมนตรีเยี่ยมชมความคืบหน้า การก่อสร้างโรงพยาบาลศูนย์การแพทย์ มหาวิทยาลัยวลัยลักษณ์ จ.นครศรีธรรมราช
นายกฯ เยี่ยมชมความคืบหน้าการก่อสร้างโรงพยาบาลศูนย์การแพทย์ ม.วลัยลักษณ์ จ.นครศรีธรรมราช ย้ํารัฐบาลทําทุกอย่างเพื่อให้ประชาชนมีคุณภาพชีวิตที่ดี-ให้ความสําคัญกับเครื่องมืออุปกรณ์สาธารณสุข เพื่อประสิทธิภาพในการดูแลผู้ป่วย
วันนี้ (18 มีนาคม 2562) เวลา 14.00 น. โรงพยาบาลศูนย์การแพทย์มหาวิทยาลัยวลัยลักษณ์ ตําบลไทยบุรี อําเภอท่าศาลา จังหวัดนครศรีธรรมราช พลเอก ประยุทธ์ จันทร์โอชา นายกรัฐมนตรี พร้อมด้วย พลเอก ฉัตรชัย สาริกัลยะ รองนายกรัฐมนตรี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย พร้อมรัฐมนตรีที่เกี่ยวข้องลงพื้นที่นครศรีธรรมราช ตรวจเยี่ยมความคืบหน้าการก่อสร้างโรงพยาบาลศูนย์การแพทย์มหาวิทยาลัยวลัยลักษณ์ ซึ่งเบื้องต้นเป็นโรงพยาบาลที่เปิดให้บริการแก่บุคคลากร นักศึกษา และประชาชนทั่วไป พร้อมทั้งสนับสนุนการเรียนการสอน แพทยศาสตร์ เภสัชศาสตร์ พยาบาลศาสตร์ สหเวชศาสตร์ และสาธารณสุขศาสตร์ ทั้งนี้ การก่อสร้างได้ดําเนินการเสร็จแล้วกว่า 80% คาดว่าจะแล้วเสร็จและเปิดให้บริการเต็มรูปแบบในปี 2564 รองรับผู้มาใช้บริการมากกว่า 1,000,000 คนต่อปี โดยจะรักษาในระดับตติยภูมิ ให้บริการดูแลรักษาโรคที่ซับซ้อน ใช้เครื่องมือที่เป็นเทคโนโลยีขั้นสูงใหม่ล่าสุด รวมทั้งจัดศูนย์ความเป็นเลิศ 5 ด้าน ได้แก่ ด้านหัวใจและหลอดเลือด ด้านศูนย์มะเร็ง ด้านศูนย์ผิวหนังและเวชศาสตร์ชะลอวัย ด้านผู้สูงอายุ และเป็นศูนย์เวชศาสตร์การท่องเที่ยวและการเดินทางในเขตภาคใต้ตอนบน
ภายหลังการตรวจเยี่ยมและรับฟังบรรยายสรุปความคืบหน้าการก่อสร้างโรงพยาบาล นายกรัฐมนตรีกล่าวกับนักศึกษาและประชาชนที่มาให้การต้อนรับตอนหนึ่งว่า รัฐบาลพยายามทําทุกอย่างในการแก้ไขปัญหาเรื่องสินค้าการเกษตรให้มีราคาที่ดีขึ้น เพื่อให้ประชาชนมีคุณภาพชีวิตที่ดี และต้องการให้ประชาชนเดินหน้าไปสู่ชีวิตที่ดีกว่า ทั้งนี้ ภาคใต้เป็นสังคมที่หลากหลายทางวัฒนธรรม เป็นพหุสังคม ซึ่งทุกศาสนาต้องอยู่ร่วมกันอย่างสันติ สมานฉันท์ มีความปรองดอง จะแบ่งแยกกันไม่ได้ ขอให้ทุกคนอยู่ร่วมกันอย่างสงบสุข
ในส่วนเรื่องของการสาธารณสุข นายกรัฐมนตรีกล่าวว่า ต้องเพิ่มการรักษาแบบปฐมภูมิมากขึ้น เจ้าหน้าที่สาธารณสุข รวมถึง อสม. ต้องบริการผู้ป่วยถึงบ้านโดยเฉพาะผู้ป่วยสูงอายุ และผู้ป่วยติดเตียงให้มีโอกาสเข้าถึงการดูแลรักษามากขึ้น นอกจากนี้ ต้องให้ความสําคัญเกี่ยวกับเครื่องมืออุปกรณ์ในการสาธารณสุขด้วย เพื่อให้เกิดประสิทธิภาพในการดูแลผู้ป่วย และประชาชนต้องดูแลรักษาร่างกายให้แข็งแรง เพราะร่างกายแข็งแรงก็จะไม่ต้องเสียงบประมาณในการดูแล และยินดีให้การสนับสนุนการดําเนินงานและงบประมาณสําหรับศูนย์การแพทย์แห่งนี้
นายกรัฐมนตรีกล่าวว่า ตัวเองเป็นหัวหน้าครอบครัวมีลูกกว่า 68 ล้านคน ต้องดูแลให้ทั่วถึง และจะทํางานต่อไปจนกว่าจะมีรัฐบาลใหม่ ขอประชาชนอย่ารังเกียจ พร้อมร้องเพลง “เราจะทําตามสัญญา ขอเวลาอีกไม่นาน” เพราะที่นี่คือประเทศไทย จะต้องเข้มแข็งไปพร้อมกัน ทุกคนจะต้องรักและสามัคคี พัฒนาไปด้วยกัน และกล่าวยอมรับว่าเหนื่อย แต่จะไม่ท้อ ขอให้ทุกคนสู้ไปพร้อมกัน จากนั้น นายกรัฐมนตรีเดินทักทายพบปะกับประชาชนที่มาให้การต้อนรับ โดยประชาชนต่างเปล่งเสียงบอกนายกฯ สู้ๆ
---------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ครม. มีมติยกเว้นค่าธรรมเนียมการใช้ยานยนตร์บนทางหลวงพิเศษหมายเลข 7 และทางหลวงพิเศษหมายเลข 9 ในช่วงเทศกาลปีใหม่
วันอังคารที่ 12 ธันวาคม 2560
ครม. มีมติยกเว้นค่าธรรมเนียมการใช้ยานยนตร์บนทางหลวงพิเศษหมายเลข 7 และทางหลวงพิเศษหมายเลข 9 ในช่วงเทศกาลปีใหม่
ที่ประชุมคณะรัฐมนตรีมีมติยกเว้นค่าธรรมเนียมการใช้ยานยนตร์บนทางหลวงพิเศษหมายเลข 7 และทางหลวงพิเศษหมายเลข 9 ในช่วงเทศกาลปีใหม่ ตั้งแต่เวลา 00.01 น. ของวันที่ 28 ธันวาคม 2560 ถึงเวลา 24.00 น. ของวันที่ 4 มกราคม 2561
วันนี้ ( 12 ธ.ค. 60 ) เวลา 09.00 น. ณ ห้องประชุม 501 ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรี (ครม.) โดยที่ประชุมคณะรัฐมนตรีมีมติอนุมัติหลักการร่างกฎกระทรวงยกเว้นค่าธรรมเนียมการใช้ยานยนตร์บนทางหลวงพิเศษหมายเลข 7 และทางหลวงพิเศษหมายเลข 9 ภายในระยะเวลาที่กําหนด พ.ศ. .... (ยกเว้นค่าธรรมเนียมในช่วงเทศกาลปีใหม่ตั้งแต่เวลา 00.01 นาฬิกา ของวันที่ 28 ธันวาคม 2560 ถึงเวลา 24.00 นาฬิกา ของวันที่ 4 มกราคม 2561) ตามที่กระทรวงคมนาคม (คค.) เสนอ และให้ส่งสํานักงานคณะกรรมการกฤษฎีกาตรวจพิจารณาเป็นเรื่องด่วน แล้วดําเนินการต่อไปได้
กระทรวงคมนาคมเสนอว่า เนื่องจากในช่วงเทศกาลปีใหม่ของปี พ.ศ. 2561 มีวันหยุดต่อเนื่องหลายวันคาดหมายได้ว่าจะมีประชาชนจํานวนมากเดินทางกลับภูมิลําเนาเป็นผลให้การจราจรติดขัดในทุกสายทางที่ออกและเข้ากรุงเทพมหานครและปริมณฑล การยกเว้นการจัดเก็บค่าธรรมเนียมผ่านทางการใช้ยานยนตร์บนทางหลวงพิเศษหมายเลข 7 และทางหลวงพิเศษหมายเลข 9 ในช่วงเทศกาลปีใหม่จะมีส่วนช่วยสนับสนุนให้ประชาชนสามารถเดินทางได้สะดวกรวดเร็วยิ่งขึ้น ทําให้การจราจรมีความคล่องตัว รวมทั้งเป็นการลดการใช้พลังงานของประเทศ
สาระสําคัญของร่างกฎกระทรวง
กําหนดให้ยกเว้นค่าธรรมเนียมการใช้ยานยนตร์บนทางหลวงพิเศษหมายเลข 7 สายกรุงเทพมหานคร – บ้านฉาง ตอนกรุงเทพมหานคร – เมืองพัทยา รวมทางแยกไปบรรจบทางหลวงหมายเลข 37 (บางวัว) ทางแยกเข้าชลบุรี ทางแยกเข้าท่าเรือแหลมฉบัง และทางแยกเข้าพัทยา ตามกฎกระทรวงกําหนดค่าธรรมเนียมการใช้ยานยนต์บนทางหลวงพิเศษหมายเลข 7 ตอนกรุงเทพมหานคร – เมืองพัทยา พ.ศ. 2558 และบนทางหลวงพิเศษหมายเลข 9 สายวงแหวนรอบนอกกรุงเทพมหานคร (ถนนกาญจนาภิเษก) ตอนบางปะอิน – บางพลี ตามกฎกระทรวงกําหนดค่าธรรมเนียมการใช้ยานยนต์บนทางหลวงพิเศษหมายเลข 9 สายวงแหวนรอบนอกกรุงเทพมหานคร (ถนนกาญจนาภิเษก) ตอนบางปะอิน – บางพลี พ.ศ. 2558 ตั้งแต่เวลา 00.01 นาฬิกา ของวันที่ 28 ธันวาคม 2560 ถึงเวลา 24.00 นาฬิกา ของวันที่ 4 มกราคม 2561
-----------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-การจำหน่ายพันธบัตรออมทรัพย์ของกระทรวงการคลังในปีงบประมาณ พ.ศ. 2561 ครั้งที่ 2
วันศุกร์ที่ 20 เมษายน 2561
การจําหน่ายพันธบัตรออมทรัพย์ของกระทรวงการคลังในปีงบประมาณ พ.ศ. 2561 ครั้งที่ 2
กระทรวงการคลังจะออกพันธบัตรออมทรัพย์ของกระทรวงการคลัง วงเงิน 30,000 ล้านบาท รุ่นอายุ 5 ปี และ 10 ปี อัตราดอกเบี้ยคงที่ แบบไร้ใบตราสาร (Scripless) จําหน่ายตั้งแต่วันที่ 10 พฤษภาคม – 10 กันยายน 2561
นายประภาศ คงเอียด ผู้อํานวยการสํานักงานบริหารหนี้สาธารณะ แถลงข่าวเรื่องพันธบัตรออมทรัพย์ของกระทรวงการคลัง ในปีงบประมาณ พ.ศ. 2561 ครั้งที่ 2 ดังนี้ กระทรวงการคลังจะออกพันธบัตรออมทรัพย์ของกระทรวงการคลัง วงเงิน 30,000 ล้านบาท รุ่นอายุ 5 ปี และ 10 ปี อัตราดอกเบี้ยคงที่ แบบไร้ใบตราสาร (Scripless) จําหน่ายตั้งแต่วันที่ 10 พฤษภาคม – 10 กันยายน 2561 โดยมีวัตถุประสงค์เพื่อเป็นการส่งเสริมการออมที่มั่นคง ของประชาชน และเป็นทางเลือกในการลงทุนของประชาชนที่ถือพันธบัตรออมทรัพย์ของกระทรวงการคลัง ซึ่งส่วนหนึ่งจะครบกําหนดอายุในเดือนพฤษภาคมและกันยายน 2561 โดยพันธบัตรออมทรัพย์มีรูปแบบและเงื่อนไข ดังนี้
รุ่นอายุ 5 ปี อัตราดอกเบี้ยคงที่ร้อยละ 2.15 ต่อปี
รุ่นอายุ 10 ปี อัตราดอกเบี้ยคงที่ร้อยละ 3.00 ต่อปี
วงเงินรวม  30,000 ล้านบาท
ระยะเวลาจําหน่าย วันที่ 10 พฤษภาคม – 10 กันยายน 2561
วงเงินซื้อต่อราย 1,000 บาทขึ้นไป ไม่จํากัดวงเงินซื้อขั้นสูง
ช่องทางการจําหน่าย จําหน่ายผ่านเคาน์เตอร์ทุกสาขา ATM ระบบอินเตอร์เน็ต และผ่าน Mobile Application* ของธนาคารตัวแทนจําหน่าย 4 แห่ง ได้แก่ ธนาคารกรุงเทพ จํากัด (มหาชน) ธนาคารกรุงไทย จํากัด (มหาชน) ธนาคารกสิกรไทย จํากัด (มหาชน) ธนาคารไทยพาณิชย์ จํากัด (มหาชน)
ผู้มีสิทธิ์ซื้อ  บุคคลธรรมดาที่ถือสัญชาติไทยหรือมีถิ่นที่อยู่ในประเทศไทย สภากาชาดไทย มูลนิธิ สมาคม วัด สถานศึกษาของรัฐ โรงพยาบาลของรัฐ หรือนิติบุคคลอื่นที่ไม่มีวัตถุประสงค์ในการแสวงหากําไร
หมายเหตุ * ธนาคารกรุงเทพฯ และธนาคารไทยพาณิชย์ฯ จะสามารถจําหน่ายพันธบัตรออมทรัพย์ผ่าน Mobile Application ได้ภายในเดือนมิถุนายน 2561
ผู้ที่สนใจสามารถซื้อพันธบัตรออมทรัพย์ผ่านช่องทางการจําหน่ายต่างๆ ของธนาคารตัวแทนจําหน่าย ได้ตั้งแต่เวลา 8.30 น. ของวันที่ 10 พฤษภาคม 2561 จนถึงเวลา 15.00 น. ของวันที่ 10 กันยายน 2561 โดยผู้มีสิทธิ์ซื้อสามารถทํารายการซื้อพันธบัตรออมทรัพย์ได้ที่
ธนาคารกรุงเทพฯ www.bangkokbank.com/ibanking
ธนาคารกรุงไทยฯ www.ktbnetbank.com
ธนาคารกสิกรไทยฯ https://online.kasikornbankgroup.com
ธนาคารไทยพาณิชย์ฯ www.scbeasy.com
ทั้งนี้ ผู้ซื้อพันธบัตรออมทรัพย์รายใหม่ที่ไม่เคยลงทะเบียนข้อมูลและเปิดบัญชีฝากหลักทรัพย์สําหรับพันธบัตรออมทรัพย์ของกระทรวงการคลังแบบไร้ใบตราสาร (Scripless) ต้องลงทะเบียนและเปิดบัญชีฝากหลักทรัพย์ที่ธนาคารตัวแทนจําหน่าย
การลงทะเบียน ใช้หลักฐานดังนี้
1. สําเนาบัตรประจําตัวประชาชน พร้อมลงนามรับรองสําเนาถูกต้อง
2. สําเนาหน้าแรกสมุดบัญชีเงินฝาก (ยกเว้นบัญชีเงินฝากออมทรัพย์พิเศษและบัญชีเงินฝากประจํา) ของผู้ซื้อที่เปิดบัญชีไว้กับธนาคารตัวแทนจําหน่ายพร้อมลงนามรับรองสําเนาถูกต้อง ในกรณีที่ไม่มีบัญชีเงินฝากผู้ซื้อต้องเปิดบัญชีใหม่
ผู้ที่สนใจซื้อพันธบัตรสามารถขอรายละเอียดเพิ่มเติมได้ที่ธนาคารตัวแทนจําหน่ายหรือที่ www.pdmo.go.th www.bot.or.th www.bangkokbank.com www.ktb.co.th www.scb.co.th www.kasikornbank.com
จึงขอประกาศให้ทราบโดยทั่วกัน
สํานักพัฒนาตลาดตราสารหนี้ สํานักงานบริหารหนี้สาธารณะ
โทร. 0 2271 7999 ต่อ 5809 / 0 2265 8050 ต่อ 5308
รัฐบาลไทย-ข่าวทำเนียบรัฐบาล-นายกฯ ย้ำ การปรับ ครม.จะทำให้ดีที่สุด เผยไม่เกินเดือน ส.ค.ได้เห็นโฉม ครม.ใหม่
วันพฤหัสบดีที่ 16 กรกฎาคม 2563
นายกฯ ย้ํา การปรับ ครม.จะทําให้ดีที่สุด เผยไม่เกินเดือน ส.ค.ได้เห็นโฉม ครม.ใหม่
นายกฯ ย้ํา การปรับ ครม.จะทําให้ดีที่สุด เผยไม่เกินเดือน ส.ค.ได้เห็นโฉม ครม.ใหม่
วันนี้ (16 กรกฎาคม 2563) ณ สวนทุเรียนทับทิม อําเภอกันทรลักษณ์ จังหวัดศรีสะเกษ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้สัมภาษณ์ถึงการลาออกของนายสมคิด จาตุศรีพิทักษ์ รองนายกรัฐมนตรี และรัฐมนตรีด้านเศรษฐกิจในสังกัดว่า รับทราบเรื่องดังกล่าวแล้ว และที่ผ่านมาได้พูดคุยกับนายสมคิดฯ เป็นระยะ ในเรื่องของสุขภาพ ซึ่งนายสมคิดฯ บอกมานานแล้วว่าพร้อมที่จะทําตามสถานการณ์ที่เกิดขึ้น ยืนยันว่าตนเองไม่มีอะไรกับนายสมคิดฯ และยังเคารพนายสมคิดฯ เหมือนเดิม ในฐานะที่เป็นทหารเวลาทํางานกับใครก็จะมีความผูกพัน และนายสมคิดฯ ก็ถือว่าทํางานมาด้วยกัน 5 ปีสําเร็จงานในขั้นต้นแล้ว ในการวางพื้นฐาน ทั้งเรื่องดิจิทัล การพัฒนาพื้นที่เศรษฐกิจพิเศษ และยังได้ร่วมงานกับอีก 3 รัฐมนตรี ในการวางพื้นฐานการพัฒนาต่าง ๆ ไว้ และยอมรับว่าเสียดายทั้งหมด แต่จําเป็นด้วยความสําคัญทางการเมือง แม้ตนเองจะไม่คุ้นเคยกับเรื่องแบบนี้ แต่ต้องตัดสินใจ และจากกันด้วยดี เพราะไม่มีการให้ร้ายต่อกัน และจากเหตุดังกล่าวส่งผลให้ปรับคณะรัฐมนตรี (ครม.) เร็วขึ้น โดยไม่จําเป็นต้องรอให้ ร่างพระราชบัญญัติงบประมาณรายจ่ายประจําปี 2564 เสร็จสิ้น เพราะมีคนทํางานอยู่แล้ว แต่เพื่อไม่ให้เกิดช่องว่างนาน โดยต้องปรับให้เร็วเท่าที่จะทําได้ ซึ่งต้องไปถามบุคคลที่อยากให้เป็นว่าจะรับตําแหน่งหรือไม่ ซึ่งตอนนี้บุคคลที่ทาบทามไปยังไม่ตอบชัดเจน ยืนยันว่ามีคนนอกเข้ามาแน่นอน และยอมรับว่า การปรับ ครม. ตนเองมีความกดดัน เพราะไม่คุ้นเคยกับเรื่องแบบนี้ แต่มีความจําเป็นต้องทําเพราะเป็นนายกฯ เป็นนักการเมืองแล้ว
นายกรัฐมนตรีกล่าวด้วยการว่า การปรับ ครม. จะให้ถูกใจทุกคนคงเป็นไปไม่ได้ ประเด็นสําคัญคือ คนที่อยากให้มารับตําแหน่ง จะรับหรือไม่ เพราะบางคนมีภารกิจอยู่แล้ว แม้กระทั่งรองนายกฯ และรัฐมนตรีที่ลาออกไปก็มีงานนอกอยู่ ส่วนรายชื่อบุคคลที่อยู่บนหน้าสื่อ ที่จะมารับตําแหน่งรัฐมนตรีด้านเศรษฐกิจ เช่น นายไพรินทร์ ชูโชติถาวร อดีต รมช.คมนาคม นั้น นายกฯ กล่าวว่า แล้วนายไพรินทร์มีปัญหาอะไรหรือไม่ ส่วนที่มีข่าวว่าแกนนําพรรคพลังประชารัฐคัดค้าน โดยเห็นว่าควรจะเลือกคนในพรรคนั้น นายกฯ ให้ไปถามหัวหน้าพรรคพลังประชารัฐ อย่างไรก็ตาม เรื่องตัวบุคคลที่จะมาเป็นรัฐมนตรีจะพิจารณาด้วยตนเอง พร้อมกับย้ําว่า การปรับ ครม. จะทําให้ดีที่สุด และมั่นใจในตนเอง ไม่มีปัญหา และการปรับ ครม. ไม่เกินเดือนหน้านี้เห็นโฉม ครม. ใหม่
------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.พม. ยก “น้องมิลค์” แชมป์โลกโดรนเรซซิ่ง เป็นต้นแบบเด็กและเยาวชน สร้างชื่อเสียงระดับโลก
วันพฤหัสบดีที่ 19 ธันวาคม 2562
รมว.พม. ยก “น้องมิลค์” แชมป์โลกโดรนเรซซิ่ง เป็นต้นแบบเด็กและเยาวชน สร้างชื่อเสียงระดับโลก
รมว.พม. ยก “น้องมิลค์” แชมป์โลกโดรนเรซซิ่ง เป็นต้นแบบเด็กและเยาวชน สร้างชื่อเสียงระดับโลก
วันนี้ (19 ธ.ค. 62) เวลา 13.30 น. ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) มอบโล่ประกาศเกียรติคุณในฐานะคนเก่งและเสื้อสามารถ พร้อมทุนการศึกษาให้แก่เด็กหญิงวรรรญา วรรณผ่อง นักกีฬาบินโดรนเยาวชนหญิง ซึ่งชนะเลิศการแข่งขันโดรนเรซซิ่งชิงแชมป์โลก ประเภทหญิง รายการ “2019 FAI WORLD DRONE RACING CHAMPIONSHIP GRAND FINAL” ที่เมืองหนิงโป สาธารณรัฐประชาชนจีน เพื่อเป็นการสร้างขวัญและกําลังใจให้แก่ต้นแบบเด็กและเยาวชนที่สร้างชื่อเสียงให้กับประเทศชาติ
นายจุติ กล่าวว่า กระทรวงการพัฒนาสังคมและความมั่นคงของมนุษย์ (พม.) โดยกรมกิจการเด็กและเยาวชน (ดย.) ตระหนักถึงความสําคัญของเด็กและเยาวชนที่มีความขยัน ความมุ่งมั่น และความวิริยะอุตสาหะในการพัฒาตนเอง จนสามารถสร้างชื่อเสียงให้กับประเทศชาติในระดับสากล ซึ่งเด็กหญิงวรรรณา วรรณผ่อง หรือน้องมิลค์ อายุเพียง 12 ปี ที่มีความสามารถจนได้รับรางวัลชนะเลิศในการเข้าแข่งขันโดรนเรซซิ่งชิงแชมป์โลก ประเภทหญิง รายการ “2019 FAI WORLD DRONE RACING CHAMPIONSHIP GRAND FINAL” เมื่อวันเสาร์ที่ 14 ธันวาคม 2562 ที่ผ่านมา ณ เมืองหนิงโป สาธารณรัฐประชาชนจีน โดยสามารถทําเวลาในรอบชิงชนะเลิศได้เพียง 55.739 วินาที ทําให้ป้องกันแชมป์โลกได้เป็นสมัยที่ 2 นับว่าเป็นแชมป์โลกของการแข่งขันโดรนที่มีอายุน้อยที่สุดอีกด้วย
นายจุติ กล่าวต่อไปว่า สําหรับวันนี้ นอกจากการมอบโล่ประกาศเกียรติคุณในฐานะคนเก่งและเสื้อสามารถให้แก่น้องมิลค์แล้ว กระทรวง พม. ยังได้มอบทุนการศึกษาอีกด้วย เพื่อเป็นการสร้างขวัญและกําลังใจให้แก่ต้นแบบเด็กและเยาวชนที่สร้างชื่อเสียงให้กับประเทศชาติ ซึ่งเป็นแบบอย่างที่ดีของเด็กและเยาวชนในปัจจุบัน ที่มีความขยัน ความมุ่งมั่น และความวิริยะอุตสาหะในการพัฒนาตนเอง ด้วยการฝึกซ้อมอย่างจริงจังและสม่ําสมอ จนประสบความสําเร็จในระดับสากล ทั้งนี้ ต้องขอชื่นชมครอบครัวและอาจารย์ที่ให้เวลาในการดูแลเอาใจใส่และให้การสนับสนุนอย่างเต็มที่ ซึ่งประเทศไทยจะดีขึ้นทุกวันได้ ถ้าเราทุกคนในสังคมช่วยกันโอบอุ้มและสนับสนุนให้คนดีได้สามารถแสดงความสามารถ และนับว่าเป็นต้นแบบที่ดีสําหรับเด็กและเยาวชนที่มีความสามารถในด้านต่างๆ ต่อไป